SET ปิดดิ่ง 15 จุด หลังพบผู้ติดเชื้อ “โควิด” ทะลุ 2 พัน แนะจับตาบจ.ประกาศงบสัปดาห์หน้า
SET ปิดดิ่ง 15 จุด หลังพบผู้ติดเชื้อ "โควิด" ทะลุ 2 พัน แนะจับตาบจ.ประกาศงบสัปดาห์หน้า โดยดัชนีปิดตลาดวันนี้ ที่ระดับ 1,553.59 จุด ลดลง 14.62 จุด หรือ 0.93% มูลค่าการซื้อขาย 8.6 หมื่นล้านบาท
23 เม.ย. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,553.59 จุด ลดลง 14.62 จุด หรือ 0.93% มูลค่าการซื้อขาย 8.6 หมื่นล้านบาท
10 หุ้นกดดัชนีวันนี้

ด้านนักวิเคราะห์ เปิดเผยว่า ตลาดหุ้นไทยวันนี้ได้แรงฉุดจากความกังวลสถานการณ์การแพร่ระบาดไวรัสโควิด-19 ในประเทศ ที่จำนวนผู้ติดเชื้อเร่งตัวขึ้น และวิตกว่าจะเพิ่มขึ้นอีกในช่วงสุดสัปดาห์นี้ จากโมเมนตัมที่มีโอกาสที่จะเพิ่มขึ้นได้ต่อ ทำให้ดัชนีฯไม่สามารถดีดกลับขึ้นไปได้ ส่งผลให้ดัชนีฯลงลึกมาแตะแนวรับสำคัญที่ 1,550 จุด จากที่ไม่มีแรงซื้อเข้ามาหนุน แต่ถ้าหากในช่วงสุดสัปดาห์จำนวนผู้ติดเชื้อชะลอการเพิ่มขึ้นก็อาจจะช่วยหนุนให้ตลาดหุ้นไทยในวันจันทร์หน้าสามารถฟื้นตัวขึ้นได้บ้าง
ขณะที่ตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ โดยตลาดในแถบเอเชียเหนือจะปรับตัวขึ้นเป็นส่วนใหญ่ ยกเว้นตลาดหุ้นญี่ปุ่นที่ติดลบหลังจากมีการล็อกดาวน์ในประเทศ ส่วนตลาดในยุโรปเทรดบ่ายนี้ติดลบเล็กน้อยราว 0.1% ตามตลาดสหรัฐฯที่ติดลบเมื่อคืนที่ผ่านมา โดย PMI ภาคการผลิตของยุโรปออกมาดี
สำหรับแนวโน้มการลงทุนในสัปดาห์หน้า คาดว่าตลาดฯยังมีโอกาสฟื้นตัวขึ้นได้ หากผลประกอบการของบริษัทจดทะเบียนที่ทยอยออกมาในสัปดาห์หน้าอยู่ในเกณฑ์ที่ดี ซึ่งสัปดาห์หน้าก็มี SCC, DELTA, SCGP, HMPRO ซึ่งงบฯน่าจะออกมาดี ซึ่งจะช่วยหนุน Sentiment การลงทุนให้กลับมาได้ นอกเหนือจากที่จะต้องติดตามผลประกอบการของบริษัทจดทะเบียนแล้ว ก็ให้ติดตามการประชุมธนาคารกลางสหรัฐฯ (เฟด) และการประชุมธนาคารกลางญี่ปุ่น (BOJ) ที่จะมีขึ้นในสัปดาห์หน้าด้วย
พร้อมให้แนวรับ 1,540-1,533 จุด ส่วนแนวต้าน 1,565-1,570 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK   มูลค่าการซื้อขาย   5,394.98 ล้านบาท  ปิดที่ 132.00 บาท ลดลง   5.00 บาท
STGT    มูลค่าการซื้อขาย   2,962.93 ล้านบาท  ปิดที่  44.00 บาท ลดลง   0.50 บาท
STA     มูลค่าการซื้อขาย   2,927.20 ล้านบาท  ปิดที่  46.25 บาท ลดลง   2.50 บาท
SAWAD   มูลค่าการซื้อขาย   2,140.79 ล้านบาท  ปิดที่  82.00 บาท ลดลง   1.50 บาท
CPALL   มูลค่าการซื้อขาย   2,019.39 ล้านบาท  ปิดที่  62.25 บาท ลดลง   1.25 บาท
 
ตลาดหุ้นเอเชีย
